Songkjunkwan sukchändul

Songkjunkwan sukchändul (; hanča: 成均館緋聞; ; slov. doslovne: Songkjunkwanský škandál) je juhokórejský historický seriál o dievčati, ktoré sa prezlieklo za chlapca a navštevuje Songkjunkwan, najvyššiu vzdelávaciu inštitúciu počas dynastie Čoson, kam ženy chodiť nesmeli. Námetom sa stal najpredávanejší román z roku 2007, Životy songkjunkwanských konfuciánskych učencov (), ktorého autorkou je Čong Un-kwol. Seriál režíroval Kim Won-sok, scenár napísala Kim Tchä-hi  a hlavných predstaviteľov stvárnili Pak Min-jong, Pak Ju-čchon, Ju A-in a Song Čung-ki. Vysielal sa v pondelky a utorky o 21:55 na stanici KBS2 od 30. augusta do 2. novembra 2010.

Dej
Dej je zasadený v ére, keď spoločnosť ženám nedovoľovala sa vzdelávať. Kim Jun-hi (Pak Min-jong) sa prezlečie za svojho brata Kim Jun-sika, aby finančne zabezpečila svoju rodinu. Prechádza radom rôznych výpomocných prác, hlavne v miestnom kníhkupectve, až kým nedostane ponuku zvýšiť svoje príjmy. V prestížnom Songkjunkwane má byť náhradníčkou na blížiacich sa prijímacích skúškach, čo je však nezákonné. Prichytí ju pri tom bezúhonný I Son-čun (Pak Ju-čchon), ktorý sám neskôr uzná jej talent a dokonca ju povzbudzuje, aby sa na univerzitu zapísala. Tam musí znášať nekonečné huncútstva staršieho študenta Ku Jong-hu (Song Čung-ki), zmieriť sa s neustálymi výkyvmi nálad svojho spolubývajúceho Mun Čä-sina (Ju A-in), vyhýbať sa problémom s prísnym študentským prezidentom Ha In-suom (Čon Tchä-su), ustrážiť svoje tajomstvo, a to všetko popri tom, ako sa snaží držať svoje rastúce city k I Son-čunovi na uzde.

Postavy
Hlavné postavy
 Pak Min-jong ako Kim Jun-hi 
 Pak Ju-čchon ako I Son-čun 
 Ju A-in ako Mun Čä-sin 
 Song Čung-ki ako Ku Jong-ha
 Čon Tchä-su ako Ha In-su 
 So Hjo-rim ako Ha Hjo-un
 Kim Min-so ako Čcho-son
 An Nä-sang ako Čong Jak-jong
 Čo Song-ha ako kráľ Čongdžo
 Kim Kap-su ako Ľavý štátny minister I Čong-mu
 I Čä-jong ako minister vojny Ha U-kju

Vedľajšie postavy

 Kang Song-pchil ako Im Bjong-čchun
 Kim Tong-jun ako Sol Ko-bong
 Čchä Bjong-čchan ako Kang-mu
 Pak Gun-su ako Ju Čchang-ik
 Kim Ha-kjun ako Čchö Sin-muk
 Kim Jong-bä ako Ko Čang-bok
 Im Jong-pchil ako Ham Čchun-ho
 Kim Čong-kjun ako An Do-hjon
 Čang Se-hjon ako Kim U-tchak
 Hwang Čchan-u ako Pä Hje-won
 Ču A-song ako Nam Mjong-sik
 I In ako Pak Tal-čä
 Kim Ik-tchä ako premiér Čchä Če-kong
 Kim Mi-kjong ako pani Čo (Jun-hina mama)
 Han Jon ako Kim Jun-sik (Jun-hin brat)

 Čchö Tong-čun ako minister spravodlivosti Mun Gun-su
 Pak Tong-pin ako sluha ministra vojny
 Kim Kwang-kju ako Hwang-ga
 Rju Dam ako Sun-dol
 Song Hjon-ču ako Po Dul-i
 Im Jun-čong ako Äng-äng
 Čong Hje-mi ako Som-som
 I Min-ho ako zlodej Bok-su
 Kim Tong-hjon ako poslík Bok-dong
 Pak Čchol-min ako úradník v Hansongbu
 I Tal-hjong ako Ku Jong-hov otec
 Pang Čun-so ako mladšia Kim Jun-hi
 I Won-čong ako šaman Bak-su (cameo v 8. epizóde)
 O Na-mi ako Hjo-unina kamarátka (cameo v 10. epizóde)
 Sol Či-jun ako bývalá kurtizána (cameo)

Ohlas
Seriál si získal pomerne zapálenú fanúšikovskú základňu, ktorá úplne nezodpovedala skromnej sledovanosti. Jeho kult popularity sa prejavil skôr veľmi vysokou on-line aktivitou na oficiálnej internetovej stránke a obľúbenom portáli DC Inside, počtom pozretí na webovej stránke KBS, ale aj počtom predaných DVD nosičov a OST albumov. Pôvodný soundtrack obsahujúci skladbu skupiny JYJ, ktorej členom je aj Pak Ju-čchon, zaznamenal v priebehu niekoľkých týždňov viac ako 110 000 predaných kópií.

Sledovanosť
 Epizóda Premiéra  Priemerný podiel publikaTNmS RatingsAGB NielsenCeloštátneMetropolitná oblasť SouluCeloštátneMetropolitná oblasť Soulu 1 30. august 20107,7 %8,6 %6,3 %8,7 % 2 31. august 20107,2 %8,2 %6,3 %9,0 % 3 6. september 20108,0 %8,1 %7,3 %9,3 % 4 7.september 20107,6 %8,0 %7,5 %8,8 % 5 13.september 20107,8 %8,1 %8,0 %9,5 % 6 14. september 20108,0%7,8 %8,4%8,4 % 7 20. september 20109,7 %9,0 %8,7 %9,0 % 8 21. september 20108,2 %8,2 %7,9 %9,5 % 9 27. september 20109,8 %9,2 %9,2 %9,6 % 10 28.september 201010,1 %9,3 %10,2 %10,6 % 11 4. október 20109,2 %8,8 %10,4 %10,5 % 12 5. október 20109,9 %9,7 %10,7 %11,1 % 13 11. október 201011,2 %11,1 %12,8 %13,1 % 14 12. október 201010,3 %10,1 %10,9 %10,9 % 15 18. október 201013,0 %13,0 %13,1 %14,0 % 16 19. október 201013,7 %13,7 %14,3 %15,1 % 17 25. október 201012,9 %13,1 %13,0 %13,9 % 18 26. október 201012,0 %11,9 %12,6 %13,4 % 19 1. november 201012,5 %12,2 %11,8 %12,6 % 20 2. november 201013,3 %13,2 %12,8 %13,4 % Priemer  10,1 %  –  10,1 %  –

Soundtrack

Ocenenia a nominácie
 Rok  Udeľovanie cien  Cena  Nominácia  Výsledok  2010  <center> 24. ročník KBS Drama Awards Najlepší herec  Kim Kap-su   Cena za vynikajúci herecký výkon v stredne dlhom seriáli  Song Čung-ki   Cena za vynikajúci herecký výkon v stredne dlhom seriáli  Pak Min-jong   Najlepší začínajúci herec  Pak Ju-čchon   Ju A-in   Cena občanov pre herca  Pak Ju-čchon   Song Čung-ki   Ju A-in   Cena občanov pre herečku  Pak Min-jong   Cena popularity  Song Čung-ki   Najlepší pár  Pak Ju-čchon a Pak Min-jong     Ju A-in a Song Čung-ki   2011  <center> 47. ročník Paeksang Arts Awards Najlepší seriál  Songkjunkwan sukchändul   Najlepšia televízna herečka  Pak Min-jong   Najlepší začínajúci televízny režisér  Kim Won-sok   Najlepší začínajúci televízny herec  Pak Ju-čchon   Najpopulárnejší televízny herec  Pak Ju-čchon   <center> 6. ročník Seoul International Drama Awards  Vynikajúci kórejský seriál  Songkjunkwan sukchändul   Vynikajúci kórejský herec  Pak Ju-čchon   Vynikajúca kórejská herečka  Pak Min-jong   Vynikajúci soundtrack kórejského seriálu  „Found You“ – JYJ   People's Choice Award  Pak Ju-čchon   <center> 4. ročník Korea Drama Awards Najlepší seriál  Songkjunkwan sukchändul   Najlepší režisér  Kim Won-sok   Najlepšia herečka  Pak Min-jong   Najlepší začínajúci herec  Pak Ju-čchon   Song Čung-ki   Najlepšia začínajúca herečka  Kim Min-so   <center> 38. ročník Korea Broadcasting Awards  Najlepší stredne dlhý seriál  Songkjunkwan sukchändul   2012  <center> 55. ročník New York Festivals International  Television & Film Awards  Bronzová medaila za najlepšiu minisériu  Songkjunkwan sukchändul   

Medzinárodné vysielanie
  - vysielané pod názvom Tokimeki: Seikinkan sukjandaru () od 14. septembra do 24. novembra 2011 na stanici TV Tokyo v programovom bloku Ranch Channel.
  - vysielané na stanici ntv7.
  - vysielané pod názvom Asaliya Mala (අසලියා මල) na ITN.
  - vysielané v televízii indosiar.
  - vysielané pod názvom Secret Love: Sungkyunkwan Scandal na ABS-CBN.
  - vysielané pod názvom Scandalul (Škandál) na Euforia TV.
  - vysielané pod názvom Bandit Nasai Huajai Wawun (บัณฑิตหน้าใส...หัวใจว้าวุ่น) na Channel 7.

Kinoverzie
Seriál bol upravený do verzie, ktorá sa premietala v japonských kinách od 6. do 9. mája 2011 ako súčasť festivalu Dokimeki☆Ikemen Festival. Pri príležitosti prvého výročia upravila kórejská káblová televízia QTV seriál na dvojhodinový film, ktorý odvysielala 10. septembra 2011.

Referencie

Externé odkazy
 Oficiálna webová stránka 



Zdroj

Kategória:Televízne seriály z roku 2010
Kategória:Televízne seriály Kórejskej republiky
Kategória:Televízne seriály KBS